Title: Evakueringsplan Lofotsenteret 120123.docx
TEMA 1: INSTRUKSER OG RØMNINGSPLANER/BRANNPLANER (TEORI)Gjennomgang av instrukser er viktig, slik at personalet er kjent med hva som forventes at de ulike rollene skal gjøre ved alarm, evakuering og slokking. Gjennomgang og innspill på instruksene gjør at personalet blir mer bevisst på hva som faktisk skal gjøres ved et branntilfelle, og lærer seg rekkefølgen for når ulike aksjoner skal iverksettes. Man bør også ta opp branntekniske «farer» og regler som gjelder for bruk av elektrisk utstyr, kjøkkenutstyr, sveiseapparat o.l. Rømningsplaner/branntegninger kan vises på skjerm eller tavle, og på slik måte kan man gjennomgå plassering av rømningsveier og -dører, manuelle brannmeldere, dørvridere og brannalarmsentral. Man kan også vise inndeling i brannceller/røykskiller og diskutere betydningen av disse, slik at de ansatte danner seg et bilde av alternative rømningsveier og hvilke dører som har en brannteknisk funksjon.